AIŠKINAMASIS RAŠTAS

Dėl Molėtų rajono savivaldybės tarybos 2023 m. kovo 30 d. sprendimo Nr. B1-71 „Dėl savivaldybės turto išnuomojimo viešojo konkurso būdu“ pripažinimo netekusiu galios

1. Parengto tarybos sprendimo projekto tikslai ir uždaviniai:

Parengto sprendimo projekto tikslas – pripažinti netekusiu galios Molėtų rajono savivaldybės tarybos 2023 m. kovo 30 d. sprendimą Nr. B1-71 „Dėl savivaldybės turto išnuomojimo viešojo konkurso būdu“ (toliau - Sprendimas).

1. Siūlomos teisinio reguliavimo nuostatos:

 Šiuo sprendimu teisinio reguliavimo nuostatos nenustatomos.

1. Laukiami rezultatai:

Sprendimas bus pripažintas netekusiu galios.

1. Lėšų poreikis ir jų šaltiniai:

 Lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai.

Molėtų rajono savivaldybės taryba 2023 m. kovo 30 d. sprendimu Nr. B1-71 „Dėl savivaldybės turto išnuomojimo viešojo konkurso būdu“ priėmė sprendimą skelbti nuomos konkursą savivaldybės veiklai nenaudojamoms 61,24 kv. m ploto patalpoms Molėtų r. sav., Molėtų m., Vilniaus g. 45. Molėtų kultūros centras (turto valdytojas) konkursą nurodytoms patalpoms skelbė kelis kartus, bet nuomininkų taip ir neatsirado. Nurodytos patalpos šiuo metu reikalingos visuomeninei veiklai. Daliai patalpų gautas prašymas panaudai iš VšĮ „LASS Šiaurės Rytų centras“, o kita dalis patalpų reikalinga Molėtų kultūros centro padalinio Molėtų atviro jaunimo centro veiklai.